Aborsie is klap in gode se gesig | Netwerk24
Aborsie is klap in gode se gesig
18 Oktober 2020 00:05
Rion Botha, St. Francis, skryf:
Hoe verwag enige volk op aarde gunste en gawes van hul gode as hul ongeborenes by die miljoene vermoor word?
En dan word dr. Jacques de Vos vervolg as hy 'n vrou afraai om 'n ongebore baba te vermoor. Dit geld ook die teenkanting teen die aanstelling van Amy Coney Barrett, 'n vurige teenstander van aborsie, as regter in die Amerikaanse federale hooggeregshof.
Volgens statistieke was daar meer as 60 000 aborsies in SA in 2019. Ons moet ons volle steun gee aan diegene wat die reg op lewe vir ongeborenes wil beskerm en ma's eer wat babas in die wêreld bring.
Is daar enige bankbesonderhede vir bydraes tot De Vos se regskoste?
Alida Schoultz skryf op Netwerk24:
Bravo vir dr. De Vos. Daardie ongebore babas is mense en as hulle doodgemaak word, is dit moord.
As ek dokter toe gaan met 'n kwaal gee hy my advies wat, volgens hom, die beste weg is. Dit is my keuse of ek na hom luister al dan nie. Dit is presies wat De Vos gedoen het.